CELEX: 32019R0282
Language: sk
Date: 2019-02-15 00:00:00
Title: Vykonávacie nariadenie Komisie (EÚ) 2019/282 z 15. februára 2019, ktorým sa mení vykonávacie nariadenie (EÚ) 2016/2080, pokiaľ ide o lehoty na predkladanie ponúk

19.2.2019   
               
               
                  SK
               
               
                  Úradný vestník Európskej únie
               
               
                  L 47/34
               
            
         VYKONÁVACIE NARIADENIE KOMISIE (EÚ) 2019/282
         z 15. februára 2019,
         ktorým sa mení vykonávacie nariadenie (EÚ) 2016/2080, pokiaľ ide o lehoty na predkladanie ponúk
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1),
         so zreteľom na vykonávacie nariadenie Komisie (EÚ) 2016/1240 z 18. mája 2016, ktorým sa stanovujú pravidlá uplatňovania nariadenia Európskeho parlamentu a Rady (EÚ) č. 1308/2013, pokiaľ ide o verejnú intervenciu a pomoc na súkromné skladovanie (2), a najmä na jeho článok 28,
         keďže:
         
                     (1)
                  
                  
                     Vykonávacím nariadením Komisie (EÚ) 2016/2080 (3) sa začal predaj sušeného odstredeného mlieka postupom verejného obstarávania. Stanovili sa ním dve čiastkové výzvy na mesačné predkladanie ponúk, s výnimkou augusta a decembra.
                  
               
                     (2)
                  
                  
                     Vykonávacím nariadením Komisie (EÚ) 2017/472 (4) sa zmenilo vykonávacie nariadenie (EÚ) 2016/2080 tak, že sa znížil počet lehôt, počas ktorých sa môžu predkladať ponuky, na jednu mesačne, a odstránilo sa poskytovanie tejto lehoty v auguste.
                  
               
                     (3)
                  
                  
                     Vykonávacím nariadením Komisie (EÚ) 2018/995 (5) sa zmenilo vykonávacie nariadenie (EÚ) 2016/2080 tak, že sa zvýšil počet lehôt, počas ktorých sa môžu predkladať ponuky, na dve mesačne, a zaviedlo sa poskytovanie tejto lehoty v auguste.
                  
               
                     (4)
                  
                  
                     Touto zvýšenou frekvenciou sa umožnil predaj značných množstiev sušeného odstredeného mlieka z verejných intervenčných zásob a znížili dostupné množstvá na úroveň mierne prevyšujúcu 22 000 ton.
                  
               
                     (5)
                  
                  
                     Vzhľadom na objem dostupného množstva a s cieľom znížiť administratívnu záťaž je vhodné opäť zredukovať počet lehôt, počas ktorých sa môžu predkladať ponuky, na jednu mesačne.
                  
               
                     (6)
                  
                  
                     Vykonávacie nariadenie (EÚ) 2016/2080 by sa preto malo zodpovedajúcim spôsobom zmeniť.
                  
               
                     (7)
                  
                  
                     Opatrenia stanovené v tomto nariadení sú v súlade so stanoviskom Výboru pre spoločnú organizáciu poľnohospodárskych trhov,
                  
               PRIJALA TOTO NARIADENIE:
         
            Článok 1
            Článok 2 ods. 2 vykonávacieho nariadenia (EÚ) 2016/2080 sa nahrádza takto:
            
               
                  „2.   Lehoty, počas ktorých sa môžu predkladať ponuky v rámci ďalších čiastkových výziev na predkladanie ponúk, sa začínajú prvým pracovným dňom po skončení predchádzajúcej lehoty. Končia sa o 11.00 hod. (bruselského času) v tretí utorok príslušného mesiaca. V auguste sa však táto lehota končí o 11.00 hod. (bruselského času) vo štvrtý utorok a v decembri sa táto lehota končí o 11.00 hod. (bruselského času) v druhý utorok. Ak je utorok štátnym sviatkom, lehota je 11.00 hod. bruselského času predchádzajúceho pracovného dňa.“
               
            
         
         
            Článok 2
            Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 15. februára 2019
            
               
                  Za Komisiu
               
               
                  v mene predsedu
               
               Phil HOGAN
               
                  člen Komisie
               
            
         
         
            (1)  Ú. v. EÚ L 347, 20.12.2013, s. 671.
         
            (2)  Ú. v. EÚ L 206, 30.7.2016, s. 71.
         
            (3)  Vykonávacie nariadenie Komisie (EÚ) 2016/2080 z 25. novembra 2016, ktorým sa začína predaj sušeného odstredeného mlieka postupom verejného obstarávania (Ú. v. EÚ L 321, 29.11.2016, s. 45).
         
            (4)  Vykonávacie nariadenie Komisie (EÚ) 2017/472 z 15. marca 2017, ktorým sa mení vykonávacie nariadenie (EÚ) 2016/2080, pokiaľ ide o lehoty na predkladanie ponúk (Ú. v. EÚ L 73, 18.3.2017, s. 5).
         
            (5)  Vykonávacie nariadenie Komisie (EÚ) 2018/995 z 12. júla 2018, ktorým sa mení vykonávacie nariadenie (EÚ) 2016/2080, pokiaľ ide o lehoty na predkladanie ponúk (Ú. v. EÚ L 178, 16.7.2018, s. 4).